ગાંધીનગર લોકલ ક્રાઇમ બ્રાંચ અને અડાલજ પોલીસે સોમવારે રાતના સમયે અંદાજે રૂપિયા 25 લાખની કિંમતનો વિદેશી દારૂ જપ્ત કરીને સાત વ્યક્તિઓની ધરપકડ કર હતી. લોકલ ક્રાઇમ બ્રાંચના અધિકારીઓએએ મહુડી-ગાંધીનગર હાઇવે પર એક ટ્રકને રોકીને તપાસ કરતા તેમાંથી અંદાજે રૂપિયા 11 લાખની કિંમતની 16000 બોટલ જેટલો વિદેશી દારૂ મળી આવ્યો હતો. કોઇને શંકા ન જાય તે માટે દારૂનો જથ્થો કોસ્મેસ્ટીક મટીરીયલની નીચે સંતાડવામાં આવ્યો હતો. આ અંગે પોલીસે ડ્રાઇવર તેમજ ક્લીનરની ધરપકડ કરીને પુછપરછ કરતા જાણવા મળ્યું હતું કે, આ દારૂનો જથ્થો પંજાબના ભટીંડાથી ગુજરાત લવાયો હતો અને અમદાવાદ સપ્લાઇ કરવાનો હતો. પોલીસે ટ્રકમાંથી રૂપિયા 15 લાખની કિંમતનું કોસ્મેટીક પણ જપ્ત કર્યું હતું.